b"\n_START_ARTICLE_\nKalcijev karbid\n_START_PARAGRAPH_\nKalcijev karbid je kemijska spojina, s formulo CaC\xe2\x82\x82.\n_START_SECTION_\nZna\xc4\x8dilnosti\n_START_PARAGRAPH_\nKemijsko \xc4\x8dista spojina je brezbarvna. Industrijsko kakovostno proizveden kalcijev karbid je sive ali rjave barve, sestavljen iz 80-85% kalcijevega karbida (CaC\xe2\x82\x82) in manj\xc5\xa1ih dele\xc5\xbeev: kalcijevega oksida (CaO), kalcijevega fosfida (Ca\xe2\x82\x83P\xe2\x82\x82), kalcijevega sulfida (CaS), kalcijevega nitrida (Ca\xe2\x82\x83N\xe2\x82\x82) in silicijevega karbida (SK) itd._NEWLINE_Zaradi prisotnosti fosfina (PH\xe2\x82\x83), amonijaka (NH\xe2\x82\x83) in vodikovega sulfida (H\xe2\x82\x82S) ima industrijsko proizvedeni kalcijev karbid (kar je posledica tehnolo\xc5\xa1kega postopka) pri vi\xc5\xa1jih koncentracijah namerno neprijeten, pri ni\xc5\xbejih pa opazen zna\xc4\x8dilen vonj, vse z namenom zgodnjega opozarjanja zaradi nevarnosti pri ne\xc5\xbeelenem uhajanju plinov, nevarnosti v\xc5\xbeiga, po\xc5\xbeara ali eksplozije.\n_START_SECTION_\nKristalna zgradba\n_START_PARAGRAPH_\nV kristalni obliki pri sobni temperaturi, je popa\xc4\x8dena kamena sol struktura s C\xe2\x82\x82\xc2\xb2\xe2\x81\xbb enote in le\xc5\xbei vzporedno.\n_START_SECTION_\nProizvodnja\n_START_PARAGRAPH_\nCaO + 3 C \xe2\x86\x92 CaC\xe2\x82\x82 + CO_NEWLINE_Kalcijev karbid se industrijsko proizvaja iz me\xc5\xa1anice apna in koksa pri temperaturah pribli\xc5\xbeno 2000 \xc2\xb0C. Ta metoda ostaja nespremenjena \xc5\xbee vse od njenega izuma leta 1888. Visoke temperature, potrebne za te reakcije, prakti\xc4\x8dno ni mogo\xc4\x8de izvesti s tradicionalnim zgorevanjem, tako da reakcija poteka v elektri\xc4\x8dni oblo\xc4\x8dni pe\xc4\x8di z grafitnimi elektrodami. Produkt ve\xc4\x8dinoma vsebuje 80% kalcijevega karbida. Karbid za proizvodnjo se zdrobi v obliko manj\xc5\xa1ih kock, ki imajo razpon od nekaj do 50 mm, pri tem so ne\xc4\x8disto\xc4\x8de skoncentrirane v lep\xc5\xa1ih frakcijah._NEWLINE_Vsebnost CaC\xe2\x82\x82 se dolo\xc4\x8di z merjenjem koli\xc4\x8dine proizvedenega acetilena pri hidrolizi. Na primer: britanski in nem\xc5\xa1ki standardi za vsebino grobe frakcije so 295 l/kg in 300 l/kg. Ne\xc4\x8disto\xc4\x8de v karbidu vklju\xc4\x8dujejo fosfid, ki med hidrolizacijo proizvaja posfin.  Reakcija je bila pomemben del kemijske industrijske revolucije, v ZDA je bila na prehodu v 20. stoletje mogo\xc4\x8da zaradi velikih koli\xc4\x8din proizvedene elektrike v hidroelektrarnah pri Niagarskih slapovih._NEWLINE_Metodo za proizvodnjo v elektri\xc4\x8dni oblo\xc4\x8dni pe\xc4\x8di sta neodvisno odkrila T. L. Willson in H. Moissan v letih 1888 in 1892.\n_START_SECTION_\nproizvodnja acetilena\n_START_PARAGRAPH_\nReakcijo kalcijevega karbida z vodo, pri kateri se spro\xc5\xa1\xc4\x8da acetilen in nastaja kalcijev hidroksid, je odkril Friedrich W\xc3\xb6hler leta 1862._NEWLINE_CaC\xe2\x82\x82 + 2 H\xe2\x82\x82O \xe2\x86\x92 C\xe2\x82\x82H\xe2\x82\x82 + Ca(OH)\xe2\x82\x82_NEWLINE_Reakcija je bila podlaga za industrijsko proizvodnjo acetilena in je \xc5\xa1e danes glavna industrijska uporaba kalcijevega karbida. Acetilen se lahko proizvaja tudi z delnim zgorevanjem metana, ali kot stranski produkt pri etilnem toku iz razpoke ogljikovodikov. Na tak na\xc4\x8din se ga letno proizvede okoli 400.000 ton._NEWLINE_Na Kitajskem, acetilen iz kalcijevega karbida ostaja surovina za kemi\xc4\x8dno industrijo, zlasti za proizvodnjo polivinil klorida. Lokalno pridelan acetilen je bolj ekonomi\xc4\x8den kot uvo\xc5\xbeena nafta.  Proizvodnja kalcijevega karbida na Kitajskem nara\xc5\xa1\xc4\x8da. V letu 2005 je bila tamkaj\xc5\xa1nja proizvodnja 8.940.000 ton, z mo\xc5\xbenostjo proizvodnje do 17 milijonov ton. _NEWLINE_V ZDA, v Evropi in na Japonskem se poraba kalcijevega karbida na splo\xc5\xa1no zmanj\xc5\xa1uje.  Letna proizvodnja kalcijevega karbida v ZDA leta 1990 je bila 236.000 ton.\n_START_SECTION_\nproizvodnja kalcijevega cianamida\n_START_PARAGRAPH_\nPri visoki temperaturi kalcijev karbid reagira z du\xc5\xa1ikom in pri reakciji nastane kalcijev cianamid._NEWLINE_CaC\xe2\x82\x82 + N\xe2\x82\x82 \xe2\x86\x92 CaCN\xe2\x82\x82 + C_NEWLINE_Kalcijev cianamid se uporablja kot gnojilo. Gre za razstavljanje spojine s hidrolizo in pri tem dobimo cianamid (H\xe2\x82\x82NCN)\n_START_SECTION_\nza razsvetljavo\n_START_PARAGRAPH_\nKalcijev karbid se uporablja v karbidnih svetilkah. Pri reakciji kalcijevega karbida z vodo nastaja acetilen, gorljivi plin. Tovrstne svetilke so uporabljali v rudnikih premoga, kar pa je bilo lahko zelo nevarno, saj se v delih rudnikov lahko nabira vnetljivi plin metan. Zaradi tega so uvedli uporabo varnej\xc5\xa1ih svetilk, kot je denimo Davyjeva svetilka, znana kot varnostna jamska svetilka za rudarje. Ime je dobila po njenem izumitelju siru Humphryju Davyju. V varnostni jamski svetilki \xc5\xbei\xc4\x8dna mre\xc5\xbeica zmanj\xc5\xa1uje tveganje zaradi morebitnega v\xc5\xbeiga metana. Vseeno pa je Humphry Davy menil, da ni povsem zanesljiva, saj so se tudi z njo dogajale nesre\xc4\x8de, tako da se ni odlo\xc4\x8dil za patentiranje svetilke. Po njegovem mnenju se je svetilka preve\xc4\x8d segrevala in takrat se je pove\xc4\x8dala mo\xc5\xbenost za morebiten v\xc5\xbeig prisotnega metana. Karbidne svetilke so tako bolj uporabljali v rudnikih bakra, kositra in skrilavca, saj v njih ni ve\xc4\x8dje prisotnosti metana. Z leti so v rudnikih za\xc4\x8deli uporabljati elektri\xc4\x8dne svetilke, ki so v uporabi \xc5\xa1e danes._NEWLINE_Karbidne svetilke \xc5\xa1e vedno uporabljajo v rudnikih bolj revnih dr\xc5\xbeav, npr v rudniku srebra v bli\xc5\xbeini mesta Potosi v Boliviji. Poleg tega karbidne svetilke \xc5\xa1e vedno uporabljajo nekateri jamarji, za raziskovanje podzemnih podro\xc4\x8dij,  \xc4\x8detudi tudi oni vse bolj uporabljajo LED svetilke (svetle\xc4\x8de diode, polprevodni vir svetlobe)._NEWLINE_V prvih letih izdelave avtomobilov, motornih koles in koles so za osvetljavo vozi\xc5\xa1\xc4\x8da uporabljali karbidne svetilke, ki pa so jih kasneje v celoti nadomestili z elektri\xc4\x8dnimi.\n_START_SECTION_\ndruge uporabe\n_START_PARAGRAPH_\nPri zorenju sadja se kalcijev karbid ob\xc4\x8dasno uporablja kot vir acetilena, ki pri pospe\xc5\xa1itvi zorenja deluje podobno kot etilen. _NEWLINE_Pri nas se kalcijev karbid ponekod tradicionalno uporablja ob velikono\xc4\x8dnih praznikih, ko se zaradi zvo\xc4\x8dnega u\xc4\x8dinka\xc2\xa0\xc2\xbbstrelja s sodi\xc2\xab. V zaprtem sodu se kalcijev karbid pome\xc5\xa1a z vodo, pri \xc4\x8demer nastaja plin acetilen. Ko se k odprtini na sodu pribli\xc5\xbea plamen, ob v\xc5\xbeigu acetilena nastane glasen pok, s soda pa nastala eksplozija odnese pokrov. Ker je tovrstna uporaba v\xc4\x8dasih povezana tudi z u\xc5\xbeivanjem alkoholnih pija\xc4\x8d in neupo\xc5\xa1tevanjem osnovnih varnostnih postopkov, je ve\xc4\x8dkrat pri\xc5\xa1lo do smrtnih primerov in po\xc5\xa1kodb._NEWLINE_Kalcijev karbid se skupaj s kalcijevim fosfidom uporablja v plavajo\xc4\x8dih, samov\xc5\xbeigalnih pomorskih signalnih raketah. Med proizvajalcih teh je bila najbolj znana The Holmes' Marine Life Protection Association. Podjetje za proizvodnjo morskih smernikov, je bilo v Zdru\xc5\xbeenem kraljestvu ustanovljeno v 19. stoletju."